# תמזה

נהר התמזה
Thames|  |
|
מידע כללי |
|
אורך |
346 ק"מ |
|
ספיקה ממוצעת |
65.8 מ"ק לשנייה |
|
אגן ניקוז |
12,935 קמ"ר |
|
מוצא |
הכפר קמבל בקוטסוולדס |
|
גובה מוצא הנהר |
110 מטרים |
|
יובלים | River Colne, River Ingrebourne, River Key, River Leach, River Loddon, River Ember, River Churn, River Cole, River Bourne, River Bourne, River Ock, River Peck, Hinksey Stream, River Crane, River Pang, Hogsmill River, River Rom, River Wye, River Ray, Parr’s Ditch, River Ash, Longford River, River Ravensbourne, River Wey, River Windrush, River Coln, וסטבורן, נהר הצ'רוול, נהר מידווי, River Brent, Mardyke, River Mole, River Roding, Colne Brook, Ebbsfleet River, נהר דרנט, Bulstake Stream, River Evenlode, תיים, River Kennet, ונדל  |
|
שפך |
הים הצפוני בתעלה האנגלית |
|
מדינות באגן הניקוז |
אנגליה |
| נהר התמזה |
|
תוואי הנהר |
|   |

גשר למבת', הגשר האמצעי שבתמונה, במבט מהלונדון איי
**נהר התמזה** (באנגלית: **River Thames** – מבוטא: "טמז", ‏האזנה‏Ⓘ‏) הוא נהר הזורם בדרום מזרח אנגליה בממלכה המאוחדת ונשפך אל הים הצפוני באזור התעלה האנגלית. הנהר זורם דרך העיר לונדון. אורכו של הנהר 346 ק"מ ועומקו מתחת לגשר לונדון הוא 1.8 מטר.

## תוואי

יש **ו**יכוח היסטורי וגאוגרפי באנגליה לגבי המיקום המדויק של מקור נהר התמזה. לפי מפות Ordnance Survey ו־הסוכנות הסביבתית של בריטניה, מקור התמזה הוא ב־Thames Head, ליד הכפר Kemble במחוז Gloucestershire. במקום יש אבן סימון עם כיתוב רשמי: "כאן מתחיל נהר התמזה". בשנת 2012 הועלתה גרסה שנייה מקור התמזה האמיתי ב־Seven Springs, ליד הכפר Coberley, באותו אזור, והוא המקור ההידרולוגי האמיתי של הנהר.

הנהר עובר דרך העיר אוקספורד שם הוא מכונה "איסיס" – שריד לשמו הלטיני של הנהר "תמזיס" – *Tamesis*. בהמשך זורם הנהר דרך ולינגפורד, רדינג, הנלי על התמזה, מידנהד, איטון, וינדזור והעיר לונדון.

בלונדון, נהר התמזה עובר דרך המפטון קורט, גני קיו, הבריכה של לונדון וּגריניץ'.

בחלקו הגדול, נהר התמזה הוא נהר גאותי, כלומר, ברובו הוא מלא במי ים הנכנסים לתוכו בזמן הגאות, ומגיעים עד לעומק של 90 ק"מ לתוך היבשה.

## היסטוריה

במאות ה-16 וה-17 מרבית התנועה בין העיר לונדון, הסיטי, לבין וסטמינסטר עברה דרך התמזה.

במאות ה-17 וה-18, תקופה המכונה עידן הקרח הקטן, קפא הנהר בחורפים, דבר שאיפשר הקמת ירידים על הנהר הקפוא. החל משנת 1814 הפסיק הנהר לקפוא בחורף עקב עליית הטמפרטורות ועקב הקמת גשר לונדון החדש, גשר שהיו לו קשתות רחבות יותר, שאפשרו מעבר של יותר מי ים במעלה הנהר.

במאה ה-18 הפך נהר התמזה לנהר העמוס ביותר בעולם בתנועת ספינות ואוניות. גודלה של האימפריה הבריטית והמסחר הרב שעבר בנהר לעיר לונדון, הביאו לעומס רב ואף לתאונות. ב-3 בספטמבר 1878 התנגשה אוניית התענוגות הנסיכה אליס באוניה בייוול קסל, תאונה שגרמה למותם של 640 נוסעים.

נהר התמזה מכיוון גשר לונדון. בתמונה ניתן לראות את אוניית הוד מלכותה בלפסט במרכז, ואת קתדרלת סנט פול
בשנת 1858 הזיהום של הנהר הגיע לדרגה כה גבוהה, שבשל הסירחון לא יכלו אנשים להתקרב אל הנהר, דבר שהביא לפינויו של הפרלמנט הבריטי בוסטמינסטר. בעקבות זיהום זה שכונה "הסירחון הגדול" נמצאו הכספים לבניית מערכת ביוב עירונית שנבנתה תחת גדות הנהר החדשות, האמבנקמנט. מאז לא נשפכים השפכים של העיר לונדון ישירות אל תוך הנהר.

בשנת 1878 התרחשה טביעת אוניית הקיטור פרינסס אליס כתוצאה מהתנגשות עם אונייה אחרת. באירוע זה נהרגו מאות נוסעים.

בשנות ה-80 של המאה ה-20 נבנה מחסום התמזה במטרה למנוע הצפות של העיר לונדון על ידי הנהר הגואה.

## התמזה בספרות

* השיר הפותח את הסיפור הרפתקאות אליס בארץ הפלאות מתאר שיט בסירה על התמזה. גם הרעיון לספר נולד בעת ששט המחבר, לואיס קרול, על נהר התמזה ביחד עם שלוש בנות של מכרו, שלאחת מהן קראו אליס, וסיפר להן את הסיפור הזה.
* הנהר מוזכר גם בספר הרוח בערבי הנחל.
* מסע על נהר התמזה מוזכר גם בסיפור הבלשי של שרלוק הולמס, "חקירה בשני". מרדף על התמזה מתואר בספר חותם הארבעה.
* בספר שלושה בסירה אחת (מלבד הכלב), שלושה חברים יוצאים עם כלבם לשיט בסירה קטנה על פני נהר התמזה שבאנגליה, עד שכמה ימי גשם מכריעים אותם והם נוטשים את הסירה.
* הנהר מוזכר גם בסדרת הספרים מכשירי התופת.
* סרטו של אלפרד היצ'קוק, פרנזי, נפתח בסצנה מפורסמת, שבה מתגלה גופתה של אישה עירומה על גדות נהר התמזה.

## ספורט

אירוע תחרותי המתקיים על הנהר הוא מרוץ הסירות האוניברסיטאי המתקיים כל שנה בקיץ, בין אוניברסיטת אוקספורד לבין אוניברסיטת קיימברידג'.

## מעברים על הנהר

 ערך מורחב – **מנהרות מתחת לנהר התמזה**

הידועים שבמעברים הם:

* מנהרת התמזה
* גשר טאוור
* גשר לונדון
* גשר המילניום
* גשר וסטמינסטר

## קישורים חיצוניים

* אלי שאלתיאל, כל הסיפורים זורמים לנהר והנהר איננו מלא, באתר הארץ, 25 בנובמבר 2007
* תמזה, באתר אנציקלופדיה בריטניקה (באנגלית)
* נטע קלימי עילם, ‏הגשרים של לונדון – מסלול טיול לאורך התמזה, באתר GoTravel

## הערות שוליים